Το **LASIK** ή Lasik (αγγλικά: laser-assisted in situ keratomileusis ή ενδοστρωματική κερατοσμίλευση με λέιζερ) είναι ένας τύπος διαθλαστικής χειρουργικής για τη διόρθωση της μυωπίας, της υπερμετρωπίας και του αστιγματισμού. Η επέμβαση LASIK εκτελείται από οφθαλμίατρο που χρησιμοποιεί λέιζερ (excimer laser) για να αναμορφώσει τον κερατοειδή χιτώνα του ματιού με σκοπό τη βελτίωση της οπτικής οξύτητας. Για τους περισσότερους ανθρώπους, το LASIK παρέχει μια μακροχρόνια εναλλακτική λύση στα γυαλιά οράσεως ή στους φακούς επαφής.

Το LASIK είναι παρόμοιο με άλλες διαθλαστικές χειρουργικές επεμβάσεις, όπως η φωτοδιαθλαστική κερατεκτομή (PRK) και το LASEK. Αυτές οι τεχνικές προήλθαν από την βελτίωση της ακτινωτής κερατοτομής (PK) που χρησιμοποιούταν αρχικά στη χειρουργική επιδιόρθωση των διαθλαστικών σφαλμάτων όρασης. Μια εναλλακτική λύση για τους ασθενείς με μέτρια έως υψηλή μυωπία ή λεπτούς κερατοειδείς που δεν μπορούν να αντιμετωπιστούν με LASIK ή PRK είναι η τοποθέτηση του φακικού ενδοφακού (PIOL).

Η χειρουργική διαδικασία περιλαμβάνει το άνοιγμα ενός επιφανειακού κρήμνου (καπάκι) και τη χρήση λέιζερ για την αφαίρεση ενός λεπτού στρώματος ιστού στο εσωτερικό του κερατοειδούς χιτώνα. Με αυτό τον τρόπο ο κερατοειδής αποκτά ένα νέο σχήμα, έτσι ώστε οι ακτίνες φωτός να εστιάζονται καθαρά στον αμφιβληστροειδή. Η επέμβαση πραγματοποιείται εκτός νοσοκομείου και απαιτεί γύρω στα 15 λεπτά για το κάθε μάτι. Το μόνο αναισθητικό που χρησιμοποιείται είναι οι οφθαλμικές σταγόνες που μουδιάζουν την επιφάνεια του ματιού. Μετά την αναμόρφωση, ο οφθαλμίατρος αποκαθιστά και ασφαλίζει τον κρήμνο, ενώ δε χρειάζονται ράμματα. Μετά την επέμβαση, ένας φακός επαφής τοποθετείται πάνω από το μάτι για να προστατεύσει τον κρήμνο και να βοηθήσει στην αποφυγή τριβής ή πίεσης στο μάτι μέχρι να επουλωθεί. Ο φακός αυτός απομακρύνεται στην πρώτη επίσκεψη στον γιατρό και παράλληλα χρησιμοποιούνται οφθαλμικές σταγόνες για να αποφευχθεί τυχόν μόλυνση και φλεγμονή και να επιταχυνθεί η επούλωση.

Σε παγκόσμιο επίπεδο, μεταξύ 1988 και 2008, έχουν πραγματοποιηθεί 16,3 εκατομμύρια επεμβάσεις LASIK. Με πάνω από μια δεκαετία κλινικών μελετών και τεχνολογικής καινοτομίας, η χειρουργική επέμβαση LASIK θεωρείται από τις πιο επιτυχημένες χειρουργικές επεμβάσεις. Τα τελευταία χρόνια, νέες τεχνικές επέμβασης κερατοειδούς έχουν αναπτυχθεί, όπως η εξαγωγή φακού μικρής τομής (SMILE), η οποία αποφεύγει τη δημιουργία κρημνού και χρησιμοποιεί μία μόνο συσκευή λέιζερ.

Έκθεση
------

* Ο κερατοειδής χιτώνας (cornea).Ο κερατοειδής χιτώνας (cornea).
* Η μυωπία δημιουργείται όταν οι ακτίνες του φωτός εστιάζουν πριν τον αμφιβληστροειδή (retina).Η μυωπία δημιουργείται όταν οι ακτίνες του φωτός εστιάζουν πριν τον αμφιβληστροειδή (retina).
* LASIK με τη χρήση λέιζερ για το άνοιγμα του κρήμνου. Στη συνέχεια χρησιμοποιείται excimer laser στις εσωτερικές στοιβάδες του κερατοειδούς.LASIK με τη χρήση λέιζερ για το άνοιγμα του κρήμνου. Στη συνέχεια χρησιμοποιείται excimer laser στις εσωτερικές στοιβάδες του κερατοειδούς.
* LASIK με τη χρήση μικροκερατόμου για το άνοιγμα του κρήμνου.LASIK με τη χρήση μικροκερατόμου για το άνοιγμα του κρήμνου.

Παραπομπές
----------

1. 1 2  Health, Center for Devices and Radiological (2021-03-15). «What is LASIK?» (στα αγγλικά). *FDA*. .
2. ↑  «LASIK eye surgery: MedlinePlus Medical Encyclopedia». *medlineplus.gov* (στα Αγγλικά). Ανακτήθηκε στις 8 Απριλίου 2022.
3. ↑  Somani, Shaan N.· Moshirfar, Majid (2022). *Photorefractive Keratectomy*. Treasure Island (FL): StatPearls Publishing.
4. ↑  «LASEK Eye Surgery». *WebMD* (στα Αγγλικά). Ανακτήθηκε στις 8 Απριλίου 2022.
5. ↑  Ambrósio, Renato; Wilson, Steven (2003-03). «LASIK vs LASEK vs PRK: advantages and indications». *Seminars in Ophthalmology* **18** (1): 2–10. doi:10.1076/soph.18.1.2.14074. ISSN 0882-0538. PMID 12759854. .
6. ↑  Kim, Tae-im; Barrio, Jorge L. Alió del; Wilkins, Mark; Cochener, Beatrice; Ang, Marcus (2019-05-18). «Refractive surgery» (στα English). *The Lancet* **393** (10185): 2085–2098. doi:10.1016/S0140-6736(18)33209-4. ISSN 0140-6736. PMID 31106754. .
7. ↑  «LASIK eye surgery: MedlinePlus Medical Encyclopedia». *medlineplus.gov* (στα Αγγλικά). Ανακτήθηκε στις 8 Απριλίου 2022.
8. ↑  «Lasik eye surgery - discharge: MedlinePlus Medical Encyclopedia». *medlineplus.gov* (στα Αγγλικά). Ανακτήθηκε στις 8 Απριλίου 2022.
9. ↑  Solomon, Kerry D.; Fernández de Castro, Luis E.; Sandoval, Helga P.; Biber, Joseph M.; Groat, Brian; Neff, Kristiana D.; Ying, Michelle S.; French, John W. *και άλλοι*. (2009-04). «LASIK world literature review: quality of life and patient satisfaction». *Ophthalmology* **116** (4): 691–701. doi:10.1016/j.ophtha.2008.12.037. ISSN 1549-4713. PMID 19344821. .
10. ↑  Ang, Marcus; Gatinel, Damien; Reinstein, Dan Z.; Mertens, Erik; Alió Del Barrio, Jorge L.; Alió, Jorge L. (2021-02). «Refractive surgery beyond 2020». *Eye (London, England)* **35** (2): 362–382. doi:10.1038/s41433-020-1096-5. ISSN 1476-5454. PMID 32709958. PMC 8027012. .